REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/100-18

14. maj 2018. godine

B e o g r a d

ZAPISNIK

46. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,ODRŽANE 14. MAJA 2018. GODINE

Sednica je počela u 9,45 časova.

Sednici je predsedavala dr AleksandraTomić, predsednik Odbora.

Sednici su prisustvovali članovi Odbora: Zoran Bojanić, Sonja Vlahović, Srbislav Filipović, Đorđe Milićević, Momo Čolaković i Zoltan Pek.

Sednici su prisustvovali zamenici članova Odbora: Snežana R. Petrović (zamenik Gorana Kovačevića), Zoran Despotović (zamenik Miljana Damjanovića) i Vladimir Marinković (zamenik Milorada Mijatovića).

Sednici nisu prisustvovali članovi Odbora: Veroljub Arsić, Olivera Pešić, Milorad Mirčić, Saša Radulović, Goran Ćirić, Milan Lapčević i Vojislav Vujić.

Sednici su, kao poverenici predlagača zakona, prisustvovali: Danijela Vazura, državni sekretar u Ministarstvu finansija, i Željko Radovanović, v.d. direktora Uprave za sprečavanje pranja novca u Ministarstvu finansija.

Na predlog predsednika, Odbor je većinom glasova (9 „za“, jedan narodni poslanik nije iskoristio pravo da glasa), utvrdio sledeći

D n e v n i r e d :

1**.** Razmatranje Predloga zakona o dopunama Zakona o ograničavanju raspolaganja imovinom u cilju sprečavanja terorizma (broj 011-1180/18 od 10. maja 2018. godine), u načelu.

Pre prelaska na rad po utvrđenom dnevnom redu Odbor je, većinom glasova (9 „za“, jedan narodni poslanik nije iskoristio pravo da glasa), usvojio zapisnik sa 45. sednice Odbora, bez primedaba.

**PRVA TAČKA DNEVNOG REDA: Razmatranje Predloga zakona o dopunama Zakona o ograničavanju raspolaganja imovinom u cilju sprečavanja terorizma u načelu**

Predloženi zakon obrazložili su predstavnici predlagača zakona Danijela Vazura, državni sekretar u Ministarstvu finansija, i Željko Radovanović, v.d. direktora Uprave za sprečavanje pranja novca u Ministarstvu finansija.

 Na osnovu člana 156. stav 3. Poslovnika Narodne Skupštine, Odbor je, većinom glasova (9 „za“ i jedan narodni poslanik nije iskoristio pravo da glasa), odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopunama Zakona o ograničavanju raspolaganja imovinom u cilju sprečavanja terorizma, u načelu.

Za izvestioca Odbora na sednici Narodne skupštine određena je narodni poslanik dr Aleksandra Tomić, predsednik Odbora.

 Sednica Odbora je zaključena u 9,50 časova.

 Sednica je tonski snimana.

 SEKRETAR PREDSEDNIK

 Ljiljana Miletić Živković dr Aleksandra Tomić